آمریکا بیرلشمیش دؤولتلری، قاره‌لر آراسی بالیستیک موشک سینادی.
آمریکا بیرلشمیش دؤولتلری هاوا گوجلری کۆره‌سل هوجوم قوموتانلیغی، نوکلئر باشلیق‌سیز مینتمن ۳ قاره‌لر آراسی بالیستیک موشکینی سینادیغینی بیلدیردی.
هاوا گوجلریندن وئریله‌ن یازی‌لی آچیقلامادا سیناغین کالیفورنیا ایالتین‌ده‌کی واندربرگ هاوا گوجلری حربی مرکزینده ائدیلدیگی ایفاده ائدیلدی.
آچیقلامادا آیریجا قاره‌لر آراسی بالیستیک موشکین اوزرین‌ده، اتموسفر دیشینا چیخدیق‌دان سونرا اتموسفره تکرار گئری دؤنوش ساغلایان بیر تست آراجینین دا اولدوغو قید ائدیلدی.
تستین قوزئی کره‌نین بالیستیک موشک تستین‌دن سونرا ائدیلمه‌سینه دقت چکیله‌رک، هاوا گوجلرینین بو فعالیتینین هر هانسی بؤلگه‌سل گرگینلیک و یا حادثه‌یه قارشیلیق اولمادیغی ادعا ائدیلدی.
آچیقلامادا، بو تست آمریکا بیرلشمیش دؤولتلرینین نوکلئر داشیندیریجیلیغینین، گوجلو، اسنه‌ک، حاضر و ۲۱.جی عصر تهدیدلرینه قارشی و متفیقلریمیزه گۆونجه وئرمک اوچون اویغون حالا گتیریلمیش اولدوغونو گؤستریر" ایفاده‌لرینه یئر وئریلدی.
آچیقلامادا آیریجا، تست آراجینین تخمیناً ۴ مین ۲۰۰ میل (۶ مین ۷۵۰ کیلومتر) اوچدوغو و موشکین مارشال آدالاریندا دوشدویو معلوماتی پایلاشیلدی.
